
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 12Ps/1/2025 3825200799 20. 03. 2025 JUDr. Róbert Matulák ECLI:SK:OSPD:2025:3825200799.1
Uznesenie Okresný súd Prievidza vo veci starostlivosti o obmedzenú v spôsobilosti na právne úkony: A. B., nar. XX.X.XXXX, trvale bytom C. XXX, v konaní zastúpená procesným opatrovníkom: D. B., nar. XX.X.XXXX, trvale bytom C. XXX, o zmenu opatrovníka, takto rozhodol: I. Mení rozsudok Okresného súdu Prievidza, č.k. 17Ps/3/2012-33, zo dňa 12.12.2012, v časti výroku o opatrovníctve A. B., tak, že za opatrovníka A. B., nar. XX.X.XXXX, ustanovuje D. B., nar. XX.X.XXXX, trvale bytom C. XXX. Oprávnením aj povinnosťou opatrovníka je starať sa o opatrovanú A. B., o jej hnuteľný a nehnuteľný majetok, preberať za ňu dôchodok, resp. iné dávky a finančnú hotovosť, uzatvárať za ňu zmluvy, zastupovať ju pred súdmi, notárskymi úradmi, orgánmi činnými v trestnom konaní, orgánmi štátu a verejnej správy, peňažnými ústavmi, vrátane nebankových subjektov a rozhodovať o jej zdravotnej, sociálnej starostlivosti a o mieste jej pobytu tak, aby neutrpela žiadnu ujmu na svojich právach. Úkony presahujúce rámec bežnej veci podliehajú schváleniu súdu. Opatrovník je povinný počas výkonu funkcie opatrovníka podávať súdu správy o svojej činnosti dvakrát ročne, a to vždy do 30.6. a 31.12.. Ostatné časti výroku rozsudku Okresného súdu Prievidza, č.k. 17Ps/3/2012-33, zo dňa 12.12.2012, zostávajú nezmenené. II. Žiaden z účastníkov nemá nárok na náhradu trov konania. odôvodnenie: Toto rozhodnutie odôvodnenie podľa § 221 písm. a/ Civilného sporového poriadku v spojení s § 2 ods. 1 Civilného mimosporového poriadku odôvodnenie neobsahuje. Poučenie: Proti tomuto rozhodnutiu nie je možné podať odvolanie, pretože účastníci sa po vyhlásení rozhodnutia tohto práva výslovne vzdali, čo potvrdili svojimi podpismi v zápisnici o pojednávaní.

